OzLabs/hebrew-wiki-articles huggingface dataset:
דייוויד הסלהוף

דייוויד הסלהוף בצעירותו, 1986
דייוויד מייקל הסלהוף (באנגלית: David Michael Hasselhoff; נולד ב-17 ביולי 1952) הוא שחקן וזמר אמריקאי, הידוע בשל תפקידיו בסדרות הטלוויזיה המצליחות "אביר על גלגלים" ו"משמר המפרץ". הוא גם פתח בקריירה מוזיקלית מצליחה בעיקר בזכות ההצלחה לה זכה כשחקן בקרב קהל דוברי הגרמנית באירופה במהלך סוף שנות ה-80 ותחילת שנות ה-90.

== ביוגרפיה ==
הסלהוף נולד בבולטימור, מרילנד שבארצות הברית, בן לעקרת בית ולאיש עסקים, וגדל בג'קסונוויל שבמדינת פלורידה ואחר כך באטלנטה שבמדינת ג'ורג'יה ומדינת באילינוי. הוא למד באוניברסיטת אוקלנד שבמדינת במישיגן ווהמשיך את לימודיו במכון לאמנויות של קליפורניה. זכה לתפקיד ראשון כשחקן, כאשר גילם את דמותו של ד"ר ויליאם פוסטר הבן (1975–1982) באופרת הסבון "צעירים חסרי מנוח". תפקידו המרכזי הראשון היה בסדרת הטלוויזיה "אביר על גלגלים" בין השנים 1982 עד 1986 שזכה להצלחה רבה. בסוף שנות השמונים ובתחילת שנות התשעים זכה הסלהוף לפופולריות באירופה ואף להצלחה במצעדי הפזמונים בגרמניה - הצלחה שהולידה לו גם מלגלגים בארצו.

להצלחתו הגדולה ביותר זכה הסלהוף עם סדרת הטלוויזיה האמריקנית "משמר המפרץ" ששידורה החל ב-1989. הסלהוף גילם בסדרה את תפקיד המציל מיטץ' ביוקנן. בגלל עלויות ההפקה הגבוהות ומדרוגה הנמוך בוטלה הסדרה אחרי עונה אחת, אך הסלהוף השקיע מכספו כדי להשיבה לשידור ב-1991, ואף שימש כמפיקה הראשי. הסדרה המחודשת זכתה להצלחה גדולה בארצות-הברית וברחבי העולם, והופקה משך עשר עונות נוספות. לפי ספר השיאים של גינס "משמר המפרץ" הייתה הסדרה הנצפית ביותר בעולם, עם מעל ל-1.1 מיליארד צופים. הצלחת הסדרה הניבה סדרת בת בשם "Baywatch Nights", ששודרה בשנים 1995 -1997. בסדרה זו גילם הסלהוף את התפקיד הראשי, כחוקר פרטי.

בשנת 1996 קיבל הסלהוף כוכב בשדרת הכוכבים של הוליווד. בשנת 2000 הופיע לראשונה על במות ברודוויי במחזה "ג'קיל והייד", ולאחר מכן הופיע במחזות הזמר "שיקגו" ו"המפיקים". בשנת 2004 השתתף בתפקיד אורח בסרט בובספוג: הסרט. ב-2009 הופיע עם בנותיו בתוכנית המציאות "פגוש את ההסלהופים" על משפחתו.

הופעתו הבולטת ביותר לאחר סיום "משמר המפרץ", הייתה כשופט בתוכנית המציאות "America's Got Talent"; הוא פוטר (2010) אחרי שלוש עונות. בשנת 2011 השתתף בתפקיד אורח בסרט הופ ארנב. ב-2012 השתתף בסרט "פיראנה 3DD" בתפקיד עצמו, כמציל בבריכה. בשנת 2015 שיחק בסרט "קונג פיורי". שיחק גם בסרט בוב ספוג מכנס מרובע כשחקן אורח. באותה שנה שיחק בסרט הטלוויזיה "שארקנדו 3: אוי, אלוהים לא!", השלישי בסדרת סרטי "שארקנדו".

בסוף 2019 הצטרף למחזמר "תשע עד חמש" המוצג בלונדון (מחזמר על פי שיריה של דולי פרטון) בתפקיד הבוס המרושע. בשנת 2020 דיבב את עצמו בסדרת האנימציה "מספיק טוב".

בשנת 2023 אמור לעלות (לאחר עיכובים רבים) סרט אמנויות הלחימה "קונג פיורי 2", סרט ההמשך לסרט השוודי הקצר "קונג פיורי", בו משתתף הסלהוף לצד ארנולד שוורצנגר ומייקל פסבנדר.

== חיים אישיים ==
הסלהוף היה נשוי לשחקנית קת'רין היקלנד (1984–1989) ואחר כך לשחקנית פמלה באך (1989–2006). לזוג שתי בנות, עליהן יש להסלהוף משמורת.

== קישורים חיצוניים ==

* 

* 

קטגוריה:אנשי עסקים אמריקאים
קטגוריה:מפיקי טלוויזיה אמריקאים
קטגוריה:שחקני קולנוע וטלוויזיה אמריקאים
קטגוריה:כותבי אוטוביוגרפיה אמריקאים
קטגוריה:בוגרי אוניברסיטת אוקלנד (מישיגן)
קטגוריה:בוגרי המכון לאמנויות של קליפורניה
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:מתחרי רוקדים עם כוכבים (ארצות הברית)
קטגוריה:אמריקאים שנולדו ב-1952
קפיטול היל (סיאטל)

קפיטול היל (באנגלית: Capitol Hill) היא השכונה השנייה בצפיפותה בסיאטל שבמדינת וושינגטון שבארצות הברית אחרי שכונת בל-טאון (הממוקמת צפונית למרכז העיר) הידועה כמוקד משיכה להומוסקסואלים ולסביות וכמרכז לתרבות הנגד בעיר.

מקור השם שנוי במחלוקת. אחד הסיפורים גורס כי ג'יימס א. מור, עסקן נדל"ן אשר שרטט את תוואי השכונה, קרא לה בשם זה בציפייה כי ממשלת מדינת וושינגטון תעבור לסיאטל מאולימפיה. גרסה אחרת טוענת כי מור קרא לשכונה על שם שכונה בעלת שם זהה בדנוור שבקולורדו - עיר מוצאה של אשתו. היסטוריונים רבים מאמינים כי שילוב הגרסאות הנ"ל הוא המדויק ביותר.

לפני 1901 (השנה בה מור נתן לשכונה את שמה), קפיטול היל הייתה ידועה כ- Broadway Hill וכן עד שנות החמישים של המאה ה-19, כ- Catholic Hill עקב ריכוזה הגבוה של האוכלוסייה הקתולית באותה תקופה.

בתגובה לרצח ג'ורג' פלויד, כחלק ממחאות ג'ורג' פלויד, הכריזו מפגינים על הקמת האזור האוטונומי של קפיטול היל כאזור בעל שליטה אוטונומית ללא פעילות משטרתית (מחאת כיבוש ). נשיא ארצות הברית, דונלד טראמפ, כינה את המפגינים "אנרכיסטים מכוערים" וקרא למושל וושינגטון ולראש העיר סיאטל להשתלט על האזור. ב-12 ביוני התקיים משא ומתן בין מפגיני תנועת חיי שחורים חשובים לרשויות על עזיבת המקום. לאחר שרבים מהמפגינים עזבו את האזור, השתלטו שוטרים ועובדי עירייה ב-1 ביולי על האזור ופינו ממנו את המפגינים הנותרים.

==קישורים חיצוניים==

==הערות שוליים==

קטגוריה:סיאטל
קטגוריה:גיי וילג'
פס ביניים

שני בולים ופס ביניים
פס ביניים, בדומה לטיפוגרפיה, הוא הפס המפריד בין בולי דואר מודפסים. לאחר הדפסת בולי הדואר על גבי גליונות רחבי יריעה של נייר יש להעבירם לבסוף חיתוך לגליונות קטנים יותר לאורך פס הביניים. לכן, פס הביניים לא קיים על גבי הגליונות הסופיים. עם זאת, קיימים גם גליונות אשר עוצבו כך ששני לוחות בולים מופרדים על ידי פס ביניים בגיליון הסופי.

צמדים מופרדי פס ביניים הם שני בולים מופרדים על ידי פס ביניים.

צמודת פס ביניים - היא צמודה של לפחות 4 בולים שהמאפין אותם הוא הפרדה על ידי פס ביניים רוחבי או אנכי.

==קישורים חיצוניים==

* [http://www.queensac.com/gutter.html Chess Gutter Pairs and Blocks] printer gutters
* [https://web.archive.org/web/20180324162452/https://postalmuseum.si.edu/deliveringhope/exhibition_p2.html Farley's Follies]
* [http://www.arago.si.edu/index.asp?con=11&cmd=1&id=148045&img=1 USA 3c violet Peace of 1783 gutter pair]
==הערות שוליים==

קטגוריה:בולאות
מיראז' 4000

מיראז' 4000 (בצרפתית: Dassault Mirage 4000, לעיתים כונה Super Mirage 4000) היה אבטיפוס של מטוס קרב דו-מנועי מתוצרת חברת דאסו תעופה הצרפתית, שפיתחו החל בשנת 1975 ממטוס הקרב מיראז' 2000. המטוס לא הועבר לייצור סדרתי מאחר שחיל האוויר הצרפתי או חילות אוויר אחרים לא היו מעוניינים ברכישתו.

==תיאור==
מטוס המיראז' 4000 היה גדול וכבד באופן משמעותי מן המיראז' 2000. המטוס צויד בשני מנועי טורבו מניפה סנאקמה אטר M53-5-2. בנוסף, היו למיראז' 4000 כנפוני קנארד מעל כונסי האוויר. כנף הדלתא של המטוס הייתה דומה לזו של המיראז' 2000, וגם כונסי האוויר והמבנה הכללי היו דומים. המטוס היה בגודל דומה לזה של F-15, והיה בעל יכולות מצוינות כמיירט לטווח ארוך וכמטוס תקיפה בגובה נמוך. המטוס צויד בשני תותחי 30 מ"מ, והיה יכול לשאת כ-8 טון חימוש על גבי 11 נקודות נשיאה תחת הגוף והכנפיים, וקיבולת הדלק שבו איפשרה תקיפה בטווח ארוך. המטוס נבנה בחלקו מחומרים מרוכבים. בדומה למיראז' 2000, נשלט המטוס באמצעות מערכת טוס-על-חוט. תא הטייס נבנה כתא טייס אנלוגי, והיה מצויד בתצוגה עילית. במהלך הפיתוח, נשקלה התקנתו של מכ"ם חזק יותר מזה שהיה מותקן במיראז' 2000, אך מכ"ם כזה לא הותקן בסופו של דבר. 

על התכנון לבניית המטוס הוכרז לראשונה בשנת 1975, והמטרה המוצהרת הייתה לייצר מטוס קרב שיוכל להתחרות במטוס הקרב F-15 איגל. הטיסה הראשונה של המטוס התקיימה ב-9 במרץ 1979 ודגם של המטוס (מוק-אפ) הוצג ב ביוני 1979. המטוס הוצג לציבור לראשונה בסלון האווירי בפארנבורו בשנת 1980. פיתוח המטוס נעשה מכספי היצרנית, וחברת דאסו קיוותה לעניין מדינות במזרח התיכון, במיוחד ערב הסעודית ועיראק, ברכישתו. מרסל דאסו הגיע להסכמה עקרונית עם ערב הסעודית למימון פיתוח המטוס, בתמורה לקבלת זכויות לייצור ושיווק המטוס, אך ממשלת צרפת התנגדה למהלך.

החברה קיוותה אף למכור את המטוס לחיל האוויר הצרפתי, כמחליף למטוסי המיראז' 4 שהחלו מתיישנים. ואולם, בשנת 1981 רכשה סעודיה מטוסי F-15 מארצות הברית ולא הייתה מעוניינת במטוס. עיראק הייתה שקועה במלחמה עם איראן, ולא הייתה מסוגלת לעמוד בתשלומים עבור המטוס, ואילו חיל האוויר הצרפתי בחר להתמקד בשדרוג מטוסי המיראז' 2000. בעקבות זאת נותרה דאסו ללא קונה למטוס. בשנת 1985 התעורר מחדש העניין הסעודי במטוס, והחברה שיפצה את אב הטיפוס היחיד שנבנה ואף צבעה אותו בסכימת צביעה מדברית, אך גם עסקה זו לא יצאה אל הפועל. בשלב זה כבר הייתה דאסו עסוקה בפיתוח מטוס הקרב ראפאל, ופרויקט מיראז' 4000 נזנח. רבים מן הלקחים שנלמדו בפיתוח המטוס הוטמעו במטוס הראפאל. 

אב הטיפוס מוצג היום במוזיאון האוויר והחלל (Musée de l'Air et de l'Espace) בפריז.

==ראו גם==
*מיראז' 2000
*מיראז' (משפחת מטוסים)
*דאסו תעופה

==קישורים חיצוניים==

* 	
* [http://www.aviastar.org/air/france/dassault-4000.php Dassault Mirage 4000]. Virtual Aircraft Museum
* [http://www.fighter-planes.com/info/mir4000.htm Mirage 4000, Dassault-Breguet], מאת Alex Stoll, אתר fighter-planes.com

==הערות שוליים==

קטגוריה:מטוסי קרב מתוצרת צרפת
קטגוריה:מטוסי קרב סילוניים
קטגוריה:כלי טיס בעלי כנף דלתא
דונגאן

דוּנגַאן היא שפה מקבוצת השפות הסיניות המדוברת על ידי הדונגאנים, מיעוט סיני מוסלמי החי בקירגיזסטן. השפה נכללת בקבוצת הדיאלקטים הסיניים הצפוניים, אך נבדלת מהמנדרינית התקנית בכך שקיימים בה רק שלושה טונים, לעומת ארבעה במנדרינית.

יחודה הבולט של הדונגאן לעומת שאר השפות הסיניות הוא בשיטת הכתב הנהוגה בה. בעוד שכל השפות הסיניות נכתבות בכתב הסיני, הרי שהדונגאן נכתבת בווריאציה של הכתב הקירילי. בשונה משיטות התעתיק הלטיני הנהוגות בסין (פיניין, וייד-ג'יילז, ועוד) בהן מסומנים מעל ההברות הטונים בהן יש להגותן, בכתב הדונגאני אין כל סימון של טונים. במילוני השפה נהוג לסמן בספרות רומיות לאחר המילה את ההגיה הטונאלית הנכונה.

לדוגמה: БАНФОНЗЫ I—I-II (באנפונזי) - בית כלא (השוה סינית: 班房子 bānfángzi).

==קישורים חיצוניים==

קטגוריה:שפות סיניות
קמדן טאון

מסילת הרכבת התחתית עוברת מעל הרחוב הראשי של קמדן.
קמדן טאון בלילה
מבנה ליד קמדן לוק

קמדן טאון (באנגלית: Camden Town) היא שכונה ברובע קמדן של העיר לונדון, בירת הממלכה המאוחדת. השכונה ממוקמת סביב קמדן היי סטריט (הרחוב הראשי קמדן), צפונית לסיטי של לונדון. השכונה ידועה בשוק קמדן הממוקם בה.

==אתרים בעלי חשיבות==
בגבולה הצפוני של שכונת קמדן טאון עוברת תעלת ריג'נטס בדרכה לעבר גן החיות של לונדון. השכונה התפתחה סביב קמדן לוק – תא שיט המאפשר העלאת הסירות למפלס גבוה יותר. סביב אזור זה התפתח שוק קמדן בשנות ה-70 של המאה ה-20.
בגבולה הדרומי של השכונה נמצא ריג'נטס פארק וגן החיות של לונדון. כמו כן בשכונה ממוקמים המוזיאון היהודי וכנסיית סנט פנקרס הישנה.

===שוקי קמדן=== 

אתר התיירות העיקרי של קמדן הוא השווקים שבה. שוק מזון קטן משמש את הקהילה המקומית, אולם מרבית השווקים הם שווקים תיירותיים בהם מוכרים ביגוד, רהיטים, ספרים וחפצי אמנות.

==תחבורה==
קמדן טאון מהווה מרכז תחבורתי. קווי אוטובוס רבים עוברים דרכה ומקשרים את השכונה ליתר חלקי לונדון. בשכונה ממוקמת תחנת קמדן טאון של הרכבת התחתית של לונדון – אשר אינה עומדת בעומס הנוסעים בה בסופי שבוע, בשל מספר המבקרים הרב המגיע לשוקי קמדן.

==אזכורים תרבותיים==
בספרו של צ'ארלס דיקנס "מזמור לחג המולד" מתגוררים בוב קרצ'יט ומשפחתו בקמדן טאון. השכונה מוזכרת גם בספר דומבי ובנו של דיקנס. בספרו של ג'ון לה קארה "Tinker, Tailor, Soldier, Spy" מתרחש שיא העלילה במבנה בקמדן טאון ברחוב לוק (רחוב שאינו קיים במציאות). ספרו של ניק הורנבי "נאמנות גבוהה" מתרחש אף הוא בקמדון, בחנות הנקראת 'Championship Vinyl' (חנות שאינה קיימת במציאות).
השכונה מוזכרת בשירים רבים, בהם בשיר "Come Back To Camden" באלבום מורסיי משנת 2004 "You Are the Quarry"; בשירו של ראיין אדמס "English Girls Approximately" מאלבום "Love is Hell"; ובשיר "קמדן טאון" באלבום "The Lone Ranger" של להקת מאדנס.

<gallery>
תמונה:Camden_Market_44.JPG|שוק קמדן
תמונה:CamdenTown_1.jpg
תמונה:Camden_Town_1.jpg
תמונה:Camden_Town_3.jpg
תמונה:Camden_Town_4.jpg
תמונה:Camden_Town_5.jpg
תמונה:Camden_Town_7.jpg
תמונה:Camden_Town_9.jpg
</gallery>

==קישורים חיצוניים==

* 

* [http://www.camdentown.co.uk/ קמדן טאון אונליין]
* [https://web.archive.org/web/20081207062109/http://www.camdenguide.co.uk/ מדריך לאירועים ופעילויות בקמדן טאון]
* [http://www.camdenlock.net/ אתר שוקי דמקן]
* [http://www.thecnj.com?headline=A_Christmas_classic עיתון מקומי של אזור קמדן]
* [http://www.soundmap.co.uk/camden.aspx מדריך למטיילים באזור קמדן] 
* [http://www.camden.gov.uk/ אתר מועצת רובע קמדן]
* [https://web.archive.org/web/20081013103150/http://www.streetsensation.co.uk/camden/ca_intro.htm מפה של אזור שוקי קמדן]
* [http://www.streetmap.co.uk/newmap.srf?x=529250&y=183750&z=2&sv=529250,183750&st=4&ar=N&mapp=newmap.srf&searchp=newsearch.srf מפת קמדן טאון]

קטגוריה:לונדון: שכונות
קטגוריה:קמדן
WWE Raw

WWE Raw, המכונה גם "Monday Night Raw", או בפשטות "Raw" היא תוכנית טלוויזיה של היאבקות מקצועית שבועית המשודרת ברשת USA Network ובישראל בערוץ ספורט 1, ומופקת על ידי ארגון ההיאבקות הבידורי WWE, התוכנית נחשבת לאחד משני "מופעי הדגל של ה-WWE", יחד עם "SmackDown", המציג קרבות היאבקות ועלילות מפותלות המוצגות על ידי שלל דמויות מתאבקים.

==היסטוריה==
===התחלת השידורים===
בשנת 1993 החל ה-WWE לשדר אחת לשבוע פרק בתוכנית מאולם הומה קהל. התוכנית הועברה בשידור ישיר בניגוד לתוכניות היאבקות בעבר אשר הוקלטו ועברו עריכה.

===מלחמת הרייטינג בתחום ההיאבקות===
באמצע שנות ה-90 של המאה ה-20, ארגון ה-WCW בבעלותו של טד טרנר הפיק תוכנית טלוויזיה שבועית משלו אשר נקראה "Monday Nitro", תוכנית זו הועברה בשידור חי באותו שעות מול Raw של ה-WWE ובכך החלה מלחמת רייטינג בין שתי חברות ההיאבקות המתחרות. מלחמה זו ידועה גם בשם "מלחמת ערבי שני".

ה-WCW החל לרכוש מתאבקים רבים מהמתחרה, ה-WWE, ובכך כוחם התאזן והמאבק על קהל הצופים היה צמוד ביותר.

במהלך 1996, הכוכבים הראשיים של Monday Nitro, האלק הוגאן, קווין נאש וסקוט הול הודיעו על הקמת קבוצת ה-nWo והכריזו שישתלטו על ארגון ה-WCW. עלילה בדיונית זו גרמה לעלייה רבה ברייטינג של התוכנית מה שהביא אותה להוביל על פני Raw במשך 85 שבועות רצופים.

אריק בישוף, שהיה מנהל התחרויות של ה-WCW, ניצל את העובדה שחלק משידורי Raw היו מוקלטים כדי לגלות לקהל הצופים ב-Nitro את תוצאות הקרבות והאירועים שהיו ב-Raw באותו ערב, וזאת כדי למנוע מצופים לעבור ערוץ ולצפות ב-Raw.

באפריל 1998 לאחר מופע הרסלמניה 14 של ה-WWE תמונת המצב במלחמת הרייטינג השתנתה כאשר Raw גברה על Nitro בכמות הצופים, וזאת בעקבות העלילות של ה-WWE שהפכו ליותר "חצופות" ו"בועטות", וכללו בין היתר גסויות, קטטות אלימות ומערכונים מבדרים שצחקו על ה-WCW. לעומת זאת, ה-WCW לא שינתה הרבה בתקופה זו. ה-WWE החלו לקדם כוכבי היאבקות חדשים ופופולריים במיוחד כמו "סטון קולד" סטיב אוסטין, טריפל H, דה רוק, אנדרטייקר ועוד.

בינואר 1999, התרחש אחד מהאירועים הבולטים של מלחמת הרייטינג בתחום ההיאבקות, כאשר Nitro סיפרו בשידורם על הזכייה הצפויה של מיק פולי באליפות ה-WWE ב-Raw. גילוי זה גרם ליותר מחצי מיליון צופים לעבור לצפות ב-Raw.

ה-WCW החלו לאבד צופים ולהפסיד כסף רב ולבסוף הארגון קרס בשנת 2001. במרץ של אותה שנה ה-WWE הכריזו על קנייתה של ה-WCW והתוכניות Raw ו-Nitro שודרו בו זמנית. לאחר מכן הכריז הבעלים של ה-WWE, וינס מקמהן, על ניצחון במלחמת הרייטינג.

===הפיצול===
בשנת 2002, הוחלט לחלק את ה-WWE לשתי תוכניות שונות, עם יצירת תוכנית חדשה בשם SmackDown, שתשודר ביום חמישי. Raw לעומת זאת שנחשבת לתוכנית הדגל של הארגון תישאר באותו יום ובאותה שעה, אך תאבד מספר לא מבוטל של מתאבקים לטובת SmackDown וזאת בעקבות תופעת ריבוי המתאבקים ב-WWE שנוצרה לאחר שהחברה רכשה את ארגוני ה-WCW וה-ECW יחד עם כוכביהם.

נקבע שלכל תוכנית יש סגל מתאבקים משלה, תארים משלה ועלילות שונות. לאחר שאלוף ה-WWE באותה התקופה, ברוק לסנר עבר ל-SmackDown יחד עם חגורת האליפות, הוחלט ליצור תואר אליפות חדש ל-Raw, שנותרה ללא אליפות עולם ראשית.

==קישורים חיצוניים==

* 

קטגוריה:מופעי ה-WWE
גאיוס סרוויליוס גמינוס

גאיוס סרוויליוס גמינוס (לטינית: Caius Servilius Geminus; ? - 180 לפנה"ס), פוליטיקאי רומאי.

== תולדות חייו ==
גמינוס נולד ברומא למשפחה פטריקית. הוא היה בנו של גאיוס סרוויליוס גמינוס, שכיהן כפראיטור, ונכדו של פובליוס סרוויליוס גמינוס, הקונסול בשנת 252 לפנה"ס ו-248 לפנה"ס. הוא או אביו עברו לפלבס, והוא הפטריקי הראשון שאנו יודעים שעבר בוודאות אל שורות הפלבס.

גמינוס כיהן כטריבון הפלבס לפני שנת 209 לפנה"ס, פרידריך מינצר מזהה אותו עם גאיוס סרוויליוס קסקה שכיהן כטריבון הפלבס בשנת 212 לפנה"ס, בשנה זאת התרחשה שערורייה כאשר מספר אנשי עסקים הועמדו לדין באשמת הונאת המדינה הרומאית כאשר הלוו לה כסף למען כלכלת הצבא הרומי בהיספניה. אחד מהנאשמים היה מרקוס פוסטומינוס פירגנסיס שהיה קרוב משפחתו וייתכן שהאדם שאימץ אותו לבן, למרות בקשתו הוא נמנה מלהשתמש בווטו הטריבוני שלו כדי להציל את פירגנסיס, ייתכן שדבר זה דבר לביקורת קשה עליו מצד תומכיו של פירגנסיס ולפי מאנצר תומכיו של גמינוס הוסיפו את הקוגנומן "קסקה" לשם הטריבון כדי לחפות על כך שמדובר בעצם בגמינוס. מאנצר גם מזהה את גמינוס עם גאיוס סרוויליוס שנשלח על ידי הסנאט לרכוש דגן באטרוריה בשנת 212 לפנה"ס.

גמינוס נבחר לאיידיל הפלבס בשנת 209 לפנה"ס, בשנה זאת התגלה שאביו, שלכאורה נהרג בקרב בשנת 218 לפנה"ס, חי כשבוי אצל שבט הבויים. דבר שימש את אויביו בניסיון לטעון שכהונתו בתפקיד האיידיל והטריבון הם לא חוקיות כאשר הסיבה שטיטוס ליוויוס מציין אותה היא העובדה שאביו כיהן קודם לכן כמגיסטראט קורולי. יש הסוברים שליוויוס טעה בסיבה שלו לאי חוקיות הכהונה והסיבה האמיתית שגמיניוס לא קיבל את אישור אביו למעבר אל הפלבס אולם לפי הסברה של רחל פייג וישניא, אויביו השתמשו בחוק ארכאי האוסר כהונה של אנשים ממוצא פטריקי במגיסטראט של הפלבס כל עוד יש להם אב חי שכיהן כמגיסטראט קורולי, היא מזהה את מאשימיו של גמינוס עם תומכיו של פירגמסיס.

גמינוס זכה לגיבוי הנוביליטאס ובעזרתם הוא נבחר לאיידיל קורולי בשנת 208 לפנה"ס, היה זה דבר יוצא דופן שאדם יכהן כאיידיל קורולי ופלבאי ובחירתו למגיסטראט קורולי נעשתה כדי לפזר את ענני הספקות סביב הקריירה שלו. באותה שנה הוא מונה למגיסטר אקוויטום של הדיקטטור טיטוס מאניליוס טורקואטוס. בשנת 206 לפנה"ס גמינוס נבחר לכהן כפראיטור.

גמינוס נבחר בשנת 203 לפנה"ס לכהן כקונסול, אטרוריה הוקצתה כפרובינקיה שלו וזמן כהונתו שם עבר בלא אירועים יוצאי דופן, במהלך כהונתו הוא שחרר את אביו משביו והחזיר אותו הביתה. עם שובו נחקק חוק הפוטר אותו מעונש על כך שהפר את החוק הנוגע לכהונה במשרות פלבאיות.

גמינוס התמנה לפרוקונסול בשנת 202 לפנה"ס ובאותה שנה מונה לדיקטטור למען עריכת הבחירות לקונסולאט. שנה לאחר מכן הוא מונה לוועדה שתפקידה היה להקצות קרקעות לוותיקי הצבא של סקיפיו אפריקנוס. בשנת 183 לפנה"ס נבחר לפונטיפקס מקסימוס וכיהן במשרה זאת עד מותו בשנת 180 לפנה"ס.

== לקריאה נוספת ==
<div style="direction: ltr;">
* [http://www.uni-koeln.de/phil-fak/ifa/zpe/downloads/1996/114pdf/114289.pdf Rachel Feig Vishnia, The Transitio ad Plebem of C. Servilius Geminus, Zeitschrift für Papyrologie und Epigraphik 114 (1996) 289-298]
</div>

קטגוריה:רומאים בתקופת הרפובליקה
קטגוריה:קונסולים ברפובליקה הרומית
קטגוריה:אישים שחיו במאה ה-2 לפנה"ס
אצטדיון שיי

אצטדיון שיי ביולי [[2007 במשחק של ניו יורק מטס נגד בוסטון רד סוקס]]
אצטדיון שיי בעת הריסתו
האצטדיון העירוני על שם ויליאם א. שיי (באנגלית: William A. Shea Municipal Stadium), שהיה ממוקם ברובע קווינס בעיר ניו יורק, היה המגרש הביתי של קבוצת הבייסבול ניו יורק מטס, בשנים 1964–2008. האצטדיון הוחלף בשנת 2009 באצטדיון סיטי פילד כמגרש הביתי של הקבוצה.

האצטדיון היה קרוי על שמו של עורך הדין ויליאם שיי, שהיה ממייסדי קבוצת הניו יורק מטס.

==היסטוריה==
בשתי העונות הראשונות לקיומם, בזמן בניית אצטדיון שיי, שיחקו המטס את משחקי הבית שלהם באצטדיון הפולו גראונדס שבו שיחקו עד שנת 1957 הניו יורק ג'איינטס, לפני שעברו לסן פרנסיסקו והפכו לסן פרנסיסקו ג'איינטס.

אצטדיון שיי נפתח ב-17 באפריל 1964. המשחק הראשון היה הפסד של המטס לפיטסבורג פיירטס. המשחק האחרון היה הפסד של המטס לפלורידה מארלינס ב-28 בספטמבר 2008. הפסד שמנע מהמטס את האפשרות להעפיל לפלייאוף.

באצטדיון היה מקום ל-57,333 צופים.

חוץ מהמטס שיחקו באצטדיון גם קבוצות הפוטבול ניו יורק ג'טס וניו יורק ג'איינטס. גם היריבה העירונית בבייסבול, ניו יורק יאנקיז שיחקו באצטדיון כאשר אצטדיונם, יאנקי סטדיום היה בשיפוצים.

האצטדיון היה סמוך מאוד לנמל התעופה לה גוארדיה, ולעיתים קרובות התעכבו המשחקים שניות מספר עקב רעש נחיתת המטוסים.

משחק האול-סטארס התקיים באצטדיון בשנת 1964, כמו גם משחקים ב-4 סדרות וורלד סיריז, מתוכן שתיים שבהן זכו המטס באליפות. בשתיהן (1969, 1986) התקיים המשחק המכריע באצטדיון שיי.

תפוח ההום ראן באצטדיון שיי
==תפוח ההום ראן==
כאשר שחקן המטס חבט הום ראן היה תפוח גדול מפלסטיק יוצא מכובע גדול. התפוח סימל את כינוייה של העיר ניו יורק, "התפוח הגדול". בשנת 2009 הועבר התפוח לתצוגה בפתח האצטדיון החדש, סיטי פילד, ובמקומו הוצב תפוח חדש וגדול יותר המשמש לסימון הום ראן.

==אירועים שאינם קשורים לספורט==
האירוע המפורסם ביותר, שאינו קשור לספורט, שאירע באצטדיון הוא הופעת להקת הביטלס בשנת 1965. בשנת 2008, עם סגירת האצטדיון, הופיע בו הזמר בילי ג'ואל.

גם האפיפיור יוחנן פאולוס השני הופיע וערך מיסה באצטדיון בשנת 1979.

==הריסת האצטדיון==
בהתאם לחוקי העיר ניו יורק, האצטדיון פורק ולא פוצץ. הריסתו הושלמה ב-18 בפברואר 2009. במקומו נבנה מגרש חנייה שישמש את האוהדים שיגיעו לסיטי פילד.

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אצטדיונים ומתקני ספורט
קטגוריה:קווינס: מבנים
שיי
קטגוריה:אצטדיונים ומתקני ספורט לשעבר
טקווארצ'לי

ההרים סביב טקווארצ'לי ומפעל הפחם
טקווארצֶ'לי (בגאורגית: ტყვარჩელი; באבחזית: Тҟəарчал, טקווארצ'אל) היא עיירה באבחזיה, מחוז בדלני של גאורגיה. בשנת 1942 היא הוכרזה לעיר.

== מיקום ==

טקווארצ'לי שוכנת על גדת נהר הר'אלידזגה (ღალიძგა) או אאלדזגה (Аалдзга) (במפות הסובייטיות מופיעה כ"גאלידזה"), ומחוברת לאוצ'מצ'ירה בקו מסילת ברזל (26 ק"מ), המסילה העוברת לאורך חופי אבחזיה ומחברת את גאורגיה ורוסיה. היא ממוקמת בסמוך להר גידז'ירקה בעל מרבצי הפחם.

== אקלים ==

האקלים בעיירה הוא סובטרופי. הקיץ חם עם טמפרטורה ממוצעת של °C20 בחודש יולי וחורפים קרים במתינות עם טמפרטורה ממוצעת של °C6 בחודש ינואר. כמות המשקעים השנתית עומדת על כ-2,000 מ"מ.

== היסטוריה ==

טקווארצ'לי הפכה לעיר בשנת 1942. כריית הפחם ביישוב החלה כבר בשנת 1935, ובתקופת מלחמת העולם השנייה, כאשר עלתה חשיבותה של כריית הפחם, ומכרות הפחם הראשיות בבקעת דונץ (Донецький басейн) נפלו לידי הגרמנים.

במהלך מלחמת אבחזיה (1992-1993) עמדה טקווארצ'לי במצור קשה מפני הכוחות הגאורגיים. בשנת 1995, הפכה העיירה למרכז מחוז טקווארצ'לי החדש, שנוסד על ידי הבדלנים האבחזים ואינו קיים בחלוקה המנהלתית של גאורגיה.

== כלכלה ==

הענף הכלכלי הראשי של טקווארצ'לי היה מאז ומעולם כריית פחם, אף על פי שכיום מכרות הפחם הסובייטיות סגורים ופחם נחצב ממחצבה רק על ידי חברת טאמסאש, בבעלות טורקית-אבחזית, המשמשים בשיטת "חפירה פתוחה". תשלומי המס של חברת טאמסאש מהווים 75% מהכנסות מחוז טקווארצ'לי כולו. יחד עם זאת, נמתחה ביקורת על החברה בגין הזנחת ענייני איכות הסביבה.

בנוסף לכך מתוכננת בנייתו של מבנה מלט חדש, לקראת אולימפיאדת סוצ'י שתערך בחורף 2014. גאורגיה אינה מכירה בהשקעות אלה באבחזיה ורואה אותן כבלתי חוקיות והפרה של ההגבלות שהוטלו על ידי חבר המדינות בשנת 1996, ואף עצרה, במים הטריטוריאליים של גאורגיה, מספר ספינות שהחזיקו מטען של פחם שהוטען בטקווארצ'לי, פעולה שהביאה את חברת טאמסאש לסף פשיטת רגל.

== דמוגרפיה ==

במפקד אוכלוסין שנערך בשנת 1989 התגוררו בטקווארצ'לי 21,744 מתוכם 9,202 (42.3%) אבחזים, 5,086 (23.4%) גאורגים, 5,321 (24.5%) רוסים, 337 (1.5%) ארמנים ו-1,798 אחרים (יוונים, אסטונים ואוקראינים). כתוצאה מהמלחמה באבחזיה (1992-1993) נהרסה תעשיית העיירה וכמות האוכלוסייה ירדה בצורה קיצוני ועומד, על פי הערכות מסוימות על כ-7,000-8,000 ועל פי הערכות אחרות על 4,800 איש.

{| border=1 align=center cellpadding=10 cellspacing=0 style="margin: 0.5em 1em 1em 1em; background: #f9f9f9; border: 2px #aaaaaa solid; border-collapse: collapse; font-size: 95%;" width90%
|-
!colspan=10|ההתפלגות האתנית של אוכלוסיית טקווארצ'לי על פי מפקדים
|-align=center
| ||1979||1989
|-align=right
|align=right|אבחזים||7,958||9,202
|-align=right
|align=right|גאורגים||5,141||5,086
|-align=right
|align=right|רוסים||6,168||5,321
|-align=right
|align=right|ארמנים||306||337
|-align=right
|align=right|יוונים||144||אין נתונים
|-align=right
|align=right|אסטונים||אין נתונים||אין נתונים
|-align=right
|align=right|אוקראינים||אין נתונים||אין נתונים
|-align=right
|align=left|סה"כ|||21,549||21,744
|}

== קישורים חיצוניים ==

== הערות שוליים ==

קטגוריה:אבחזיה: יישובים
קטגוריה:גאורגיה: יישובים
קטגוריה:קווקז: יישובים
ניואל בנקס

ניואל ויליאם בנקס (באנגלית: Newell William Banks ; 10 באוקטובר 1887–1977), שחקן דמקה ושחמטאי אמריקאי.

==ביוגרפיה==
בנקס שיחק את משחק הדמקה העיוור הראשון שלו בגיל חמש שנים ושישה חודשים, במועדון השחמט של דטרויט. בשנת 1947, בגיל 60, שיחק במשך 45 ימים רצופים, ארבע שעות בכל יום, 1,387 משחקי דמקה עיוורים, ניצח 1,331, סיים בתיקו 54 והפסיד רק בשני משחקים, זאת כאשר כל העת שיחק שישה משחקים במקביל.

בנקס קבע גם שיא מהירות במשחק דמקה עיוור, כאשר שיחק 62 משחקים בתוך ארבע שעות, ניצח 61 וסיים אחד בתיקו.

בנקס היה אלוף העולם בדמקה בשנים 1922-1917 (הפסיד לרוברט סטיוארט) ופעם נוספת בשנים 1933-1932.

בנקס שיחק גם שחמט, והיה אחד מהשחקנים הבודדים שהיה אמן בשני המשחקים. בתחרות הזמנה שהתקיימה בשיקגו בשנת 1926, ניצח בנקס את יצחק קשדן ואת אלוף ארצות הברית פרנק מרשל וסיים בתיקו עם אלוף קודם של ארצות הברית ג'קסון שוואלטר, שמואל פקטור ואוסקר חאייס.

== קישורים חיצוניים ==

* [http://www.checkerschest.com/checkers/banks.htm זכייתו של בנקס באליפות ארצות הברית בדמקה ותחרויות נוספות]
* [http://www.checkerschest.com/checkers/banks2.htm המשך המאמר]
* [https://www.chesshistory.com/winter/extra/banks.html קורות חיים]

==משחקים מוסברים (באנגלית) == 
=== 1916 ===
* [https://www.youtube.com/watch?v=XOgdT6qTrWo ניואל בנקס מול חוסה ראול קפבלנקה], 18.1.1916, Capa Being Capa Banks vs Capablanca Rice Memorial (1916)

קטגוריה:שחמטאים אמריקאים
קטגוריה:אמריקאים שנולדו ב-1887
קטגוריה:אמריקאים שנפטרו ב-1977
תת-מאובן

תת-מאובן של [[גליפטודון]]
תת-מאובן הוא שאריות של תהליך התאבנות שלא הושלם, עקב חוסר זמן או עקב כך שהתנאים שבו נקברו השאריות לא אפשרו תהליך התאבנות מושלם.

תתי-מאובנים אשר מתוארכים למזוזואיקון נדירים למדי, וגם אלו שנשמרו נמצאים במצב של נמק. מרבית תתי-המאובנים מתוארכים בתפוצה רחבה לרביעון.

ההבדל העיקרי בין מאובן לתת מאובן הוא שתת-מאובן מאפשר הוצאת שאריות מן החיה המקורית דבר אשר מאפשר שימוש בתיארוך פחמן 14 או הוצאת DNA. בנוסף אפשר להשתמש באיזוטופים כדי לגלות מידע אודות התנאים האקולוגיים שבהם חי בעל החיים.

קטגוריה:מאובנים
שמירת הנפש

מודעות ב[[שכונת מאה שערים בהם קורא משרד הבריאות לציבור להתחסן מפני חצבת בנימוק של "ונשמרתם"]]
'בטונדה' (גוש [[בטון ממוגן) שהונחה בצומת יצהר על ידי חטיבת שומרון. בסתיו 2015, בעקבות גל הטרור הפלסטיני באותה תקופה, החטיבה הוסיפה שלט המבקש מהציבור לעמוד מאחורי הבטונדה כדי להתמגן. השלט נפתח בציטוט הפסוק|ממוזער]]
שמירת הנפש הוא שם כולל לכמה פסוקים במקרא המזהירים בנוגע לשמירת הנפש. קיימים פירושים שונים באשר לפשרה של "שמירת נפש" זו, הנפוץ בהם מפרש כי הכוונה היא להישמרות מסיכונים פיזיים. אף ציווי מסוג זה אינו נמנה במניין המצוות כחלק מתרי"ג מצוות, בספרי מוני המצוות.הפסוק הנפוץ ביותר הוא , המשמש במקומות שונים, ביהדות ובתרבות הכללית, כאזהרה להישמרות מסיכונים.

==מקורות מקראיים ופרשנויות==

בספר דברים נכתב: ; במקום נוסף נכתב: .

שני פסוקים אלו אינם עוסקים בהקשרם המקורי בשמירת הנפש במובנה הפיזי, והם נסובים אודות דברים אחרים, אך מובא בתלמוד בבלי שהגמון אחד למד משם על החובה להיזהר בשמירת הנפש. מכאן הסיק רבי מרדכי יפה בספר ה"לבוש":

ואכן הרמב"ם פוסק להלכה כי כל מעשה שיש בו סכנת נפשות, מהווה עבירה על מצוות שמירת הנפש. אך המהרש"א כותב כי להלכה אין כל איסור על נטילת סיכונים פיזיים שנובע מפסוקים אלה, מהסיבה שהם אינם עוסקים בנושא זה.

פירושים נוספים עוסקים בשמירה רוחנית על הנפש במובנה הערטילאי, על פני החברה והתרבות היהודיות: 

פירוש אחר שייך לאיש תנועת החסידות רבי צדוק הכהן מלובלין. לדבריו פירושו הפשוט של הפסוק "ונשמרתם מאד לנפשותיכם כי לא ראיתם כל תמונה..." עוסק באיסור על אמונה בגשמיות האלוהות; כלומר, האיסור להאמין שלאלוהים יש גוף או כל ביטוי גשמי.

==יישומים הלכה - למעשה==

החפץ חיים פוסק להלכה, בהסתמך על חוות דעת של רופאים, כי האיסור בעישון סיגריות נובע מהציוויים על שמירת הנפש. אך לעומתו הרב משה פיינשטיין והרב עובדיה יוסף פוסקים כי הדבר אינו מהווה ביטול ציווי מהתורה, וזאת על פי הפסוק המבטא אמונה כי אלוהים שומר מפני סיכונים הנובעים מדבר ש"דשו בו רבים" (שנהגו רוב העולם לעשותו). אך גם הם מודים כי על פי רוח ההלכה רצוי שלא לעשן.
לעומתם כתב הרב אליעזר יהודה ולדנברג בספר "ציץ אליעזר": 
:.

== קישורים חיצוניים ==
* 

* הרב דוד סתיו, [http://www.kipa.co.il/ask/show/41400 שמירת הנפש ביישוב ארץ ישראל], אתר כיפה
* פרץ סמולנסקין, [http://benyehuda.org/smolenskin/article_024.html ונשמרתם מאוד לנפשותיכם], פרויקט בן-יהודה

== הערות שוליים ==

קטגוריה:דיני נפשות
קטגוריה:הצלת נפשות בהלכה
חניה לאופניים

חניה לאופניים בהולנד
חניה לאופניים הוא מתקן המשמש להעמדת האופניים ונעילתם בזמן שאינם בשימוש. מתקני חניה לאופניים עשויים להיות מונחים על הקרקע באופן חופשי, או להיות מעוגנים אל הקרקע, למדרכה או לבניין. עם התרחבות השימוש באופניים, גדל מגוון מתקני החניה והם נבדלים זה מזה בצורתם, בעיצובם, ברמת הבטיחות שלהם ובהתאמתם לסביבות שונות. 

מתקני החניה מאפשרים לרוכבים לחנות בביטחה ובנוחות. כיום מוצבים מתקני חניה לאופניים באופן וולנטרי על ידי גופים מסחריים וציבוריים, כגון רשויות מקומיות, מוסדות חינוך, מקומות בילוי, בתים פרטיים וחניונים של מתחמי משרדים.

==דגמים שונים של מתקני החניה==
בדגמים הראשונים של מתקני האופניים התאפשרה נעילה של גלגל אחד בלבד. נעילה זו לא הייתה יעילה מכיוון שניתוק גלגל זה איפשר לגנוב את האופניים. בנוסף, מתקנים מסוג זה לא העניקו תמיכה לאופניים, דבר שהוביל לעיתים לנפילת "דומינו" של זוגות האופניים זה על זה. בדגמים החדישים יותר של מתקני אופניים ניתן לקשור את שלדת האופניים למתקן, ובכך להעניק הגנה טובה יותר נגד גנבה וכן תמיכה יציבה יותר לאופניים. מתקן אופניים טוב הוא מאפשר עגינה חזקה של האופניים, ללא שימוש ברגלית האופניים. על המתקן לאפשר נעילה של הגלגלים ואף נעילה של מסגרת האופניים. 
הודות לגמישות בשימוש בחומר ובצבע, מתקני החניה יכולים להפוך לאובייקט המעוצב במיוחד לפי דרישותיהן של חברות מסחריות או רשויות מקומיות – בצבעוניות או בצורה.
דגמים המתוכננים לסביבות קיצוניות כמו חופי ים או אזורים שבהם תנאי מזג אוויר קיצוניים, מיוצרים מחומרים עמידים במיוחד – פלדה מגלוונת, פלדת אל-חלד ודומיה. 
דגמים נוספים של מתקני חניה משמשים בבתים משותפים, בהם הם מותקנים בחצר הבניין או במקלט. 
בדגמים המיועדים למקומות סגורים ניתן דגש על חיסכון במקום, לעומת מתקני חניה חיצוניים בהם עיקר תשומת הלב ניתנת למניעת גנבות.

==מתקני חניה בעולם==
חניון האופניים בנמל התעופה של ציריך, שווייץ
באמסטרדם, אחת הערים ששיעור הרוכבים בה גבוה במיוחד, עושה העירייה שימוש במתקני חניה דו-קומתיים: האופניים חונים לסירוגין, כך שהגלגל הקדמי של כל זוג שני מוגבהים, כדי לחסוך בשטח חניה. 

בנמל התעופה ציריך קלוטן, שווייץ ישנו חניון מיוחד לאופניים.

== בישראל ==
התקנות בישראל מחייבות מספר חניות אופניים מינימלי בכל בנייה, בדומה לדרישות לחניות למכוניות. 

בעשור השני של המאה ה-21, עם העלייה במודעות לרכיבה על אופניים כאמצעי התניידות יומיומי, הוחל בבניית חניונים ייעודיים לאופניים. כך לדוגמה, נבנה חניון רובוטי לאופניים בתחנות הרכבת תל אביב סבידור מרכז, נתניה, באר שבע אוניברסיטה והרצליה.

== ראו גם ==
* שביל אופניים

== קישורים חיצוניים ==

* [http://www.youtube.com/watch?v=wE4fvwTBtno סרטון הדגמה:חניה יפנית רבת קומות]- YouTube

== הערות שוליים ==

קטגוריה:אופניים
קטגוריה:חניה
שלמה חרון

שלמה חרון (15 ביולי 1930 – 6 בפברואר 2018) היה ניצב במשטרת ישראל, כיהן כמפקד המחוז הצפוני וראש אגף כוח האדם.

==קורות חיים==
שלמה חרון נולד בשנת 1930 בסלוניקי שביוון לאידה פילוסוף ולנסים גירון, שהיו נתינים טורקים שהיגרו ליוון מהעיר אדירנה לצורכי פרנסה. 

כשגרמניה כבשה את יוון בשנת 1942, והגסטאפו התחיל להתארגן לקראת גירוש היהודים למחנות ההשמדה, הצליח אביו להשיג היתר יציאה לטורקיה, וכך המשפחה נמלטה ברגע האחרון והגיעה לאיסטנבול ב-1943.

בשנת 1944 עלה בגפו ארצה במסגרת עליית הנוער, ונקלט בקיבוץ שדה נחום. ב-1946 התגייס לפלמ"ח ועבר לקיבוץ גבעת ברנר לצורך אימוניו. עם החלטת כ"ט בנובמבר 1947, עבר עם מחלקתו לקיבוץ צאלים שם שירת בחזית הדרומית נגד המצרים.

=== שירותו במשטרה ===
ביוני 1949 התגייס שלמה חרון כשוטר טירון למשטרת ישראל. הוא הוצב כחניך בבית הספר הארצי של המשטרה בשפרעם והשתתף בקורס השוטרים הראשון של המשטרה.

בשנים 1950–1960 מילא תפקידי הדרכה בבית הספר הארצי לשוטרים. באותה תקופה הוא השתתף בצעדות ובתחרויות הליכה, נודע כהלך מצטיין וזכה בשנת 1956 בתחרות הליכה ל-3,000 מטר, ביום ספורט של משטרת ישראל. בשנת 1960 סיים קורס קצינים, והוצב כמפקד יחידת סיור בנפה הצפונית במחוז תל אביב. בשנת 1962 מונה לדובר מחוז תל אביב. משנת 1961 שירת במוקד המרכזי בתל אביב (כיום היחידה המרכזית) כבלש בתפקידי פיקוד בדרגת פקד. משנת 1964 היה ראש מדור חקירות בענייני רכוש, סמים ומוסר וראש מפלג 1. בספטמבר 1967 הועלה לדרגת רב פקד. משנת 1970 עד 1973 כיהן כסגן ראש ענף תנועה במחוז תל אביב.

בשנת 1973 מונה לתפקיד ראש ענף ניהול לוגיסטיקה וכוח אדם והועלה לדרגת סגן ניצב. בשנת 1976 הועלה לדרגת ניצב משנה ועד 1978 כיהן כמפקד מרחב דן, ופיקד על מרחב ירקון משנת 1978 עד 1980. בשנת 1980 מונה לסגן מפקד מחוז תל אביב וקודם לדרגת תת ניצב. בשנת 1984 מונה לפקד על מכללת המשטרה. משנת 1986 עד 1988 פיקד על בית הספר לפיקוד ומטה לקצינים בכירים בנעורים.

בשנת 1988 קיבל דרגת ניצב והוצב כמפקד המחוז הצפוני. בסוף 1989 מונה לראש אגף כוח אדם, ובאוקטובר 1992 פרש לגמלאות.

הלך לעולמו ב-6 בפברואר 2018 ונטמן בחלקת המשטרה בבית הקברות הצבאי קריית שאול. היה נשוי לדינה ולשניים נולדו בן ובת.

== קישורים חיצוניים ==
* 
* [http://kobiliderman.blogspot.com/2016/08/blog-post_94.html קורות חיים ותמונות], בבלוג של קובי לידרמן

==הערות שוליים==

קטגוריה:לוחמי הפלמ"ח
קטגוריה:ניצבי משטרת ישראל
קטגוריה:ראשי אגף משאבי אנוש במשטרת ישראל
קטגוריה:מפקדי מחוז הצפון במשטרת ישראל
קטגוריה:ישראלים ילידי יוון
קטגוריה:ילדים בשואה: יוון
קטגוריה:עולים במלחמת העולם השנייה
קטגוריה:עולים בעליית הנוער
קטגוריה:אישים הקבורים בבית הקברות הצבאי קריית שאול
קטגוריה:ישראלים שנולדו ב-1930
קטגוריה:ישראלים שנפטרו ב-2018
איש אינו מתגרה בי מבלי להיענש

חלקה של שלט האצולה המלכותי של הממלכה המאוחדת לשימוש בסקוטלנד מופיע קלף כחול ועליו באותיות זהב מוטו המסדר יחד עם קולר מסדר הדרדר הכרוך סביב המגן.]] 
"איש אינו מתגרה בי מבלי להיענש" (מלטינית: Nemo me impune lacessit) הוא המוטו של "המסדר העתיק ביותר והנאצל ביותר של הדרדר" - מסדר האבירות הגבוה של סקוטלנד ושל שלושה רגימנטים סקוטיים בצבא בריטניה. המוטו מופיע אף יחד עם קולר מסדר הדרדר בגרסאות מאוחרות של שלט האצולה המלכותי של ממלכת סקוטלנד, ובעקבות זאת גם על שלט האצולה המלכותי של הממלכה המאוחדת לשימוש בסקוטלנד.

תרגום המשפט בשפות שונות הוא:
*אנגלית: "No-one provokes me with impunity"
*סקוטית: "Wha daur meddle wi' me"
*גאלית סקוטית: "Cha togar m'fhearg gun dìoldh"

==מקורו של המוטו==
על פי האגדה, "הדרדר המגן" מילא את תפקידו בהגנת ממלכת סקוטלנד העתיקה נגד מתקפת לילה של כוחות צבא דניים; תוך כדי התגנבותם של החיילים הדניים, אחד מהם זעק מכאב כאשר דרך על דרדר קוצני, וכך הזעיק את המגינים הסקוטיים. במוטו "איש אינו מתגרה בי מבלי להענש" - "בי" מתייחס לדרדר, אך הפירוש הורחב, וכיום הוא משמש כביטוי לסקוטלנד וליחידות הצבאיות אשר אימצו אותו.

==שימושים היסטוריים ועכשוויים==
סמל [[הרגימנט המלכותי של סקוטלנד]]
המוטו של מסדר האבירות הסקוטי הגבוה, המסדר העתיק ביותר והנאצל ביותר של הדרדר, הוא גם המוטו של הרגימנטים המזוהים עם סקוטלנד בצבא בריטניה: הרגימנט המלכותי של סקוטלנד, המשמר הסקוטי ומשמר הפרשים המלכותי הסקוטי. המוטו שימש גם מספר יחידות היסטוריות בצבא הבריטי ובהן הסקוטים המלכותיים, הסקוטים האפורים המלכותיים, רובאי הרמה המלכותיים והמשמר השחור. חלק מהיחידות הללו מוזגו יחדיו על מנת ליצור את הרגימנט המלכותי של סקוטלנד בשנת 2006.

במהלך שלטונו של צ'ארלס השני הוסף המוטו על קלף כחול, כתוב באותיות של זהב ומעל חלקת הדשא, לשלט האצולה של ממלכת סקוטלנד, ומאז 1707 הוא הופיע גם על הגרסה הסקוטית של שלטי האצולה של מלכי בריטניה. המוטו מופיע יחד עם הקולר של מסדר הדרדר אשר כרוך סביב המגן (הקולר הופיע על גרסאות מוקדמות יותר של הסמל אך ללא המוטו). אין להתבלבל בין המוטו של מסדר הדרדר (Nemo me impune lacessit) למוטו של שלט האצולה (In My Defens God Me Defend, להגנתי אלוהים הוא מגיני), אשר מופיע על מגילה מעל הציצה בהתאם למסורת ההרלדיקה הסקוטית.

כוחות צבא רבים מחוץ לממלכה המאוחדת אימצו את המוטו ההיסטורי כמוטו היחידתי: יחידות בצבאות אוסטרליה, קנדה, דרום אפריקה ובלגיה.

המוטו מופיע גם על שולי הגרסה הסקוטית של מטבע הלירה שטרלינג אשר הונפק בין השנים 1984 ל-1994, וכן מעל תמונתו של נחש הפעמונים האמריקני על שטר של 20 דולר אמריקני מג'ורג'יה, 1778, כדוגמה לשימוש הקולוניאלי בסמל נחש הפעמונים אשר הפך ברבות הימים לדגל גדסדן המפורסם.

==ראו גם==
* מסדר הדרדר
* סמל הממלכה המאוחדת
* סמל סקוטלנד

==קישורים חיצוניים==

קטגוריה:סקוטלנד: סמלים לאומיים
קטגוריה:מילים וביטויים בלטינית
קטגוריה:מוטואים לאומיים
קטגוריה:מסדר הדרדר
הינקו דומיניק פיצילי

הינקו דומיניק פיצילי (בקרואטית: Hinko Dominik Picilli) היה חבר בארגון הקרואטי הפרו-נאצי אוסטאשה, שימש קצין ומפקד במחנה ההשמדה יאסנובאץ ופיקח על עבודות-הכפייה. הוא היה מהנדס בהכשרתו ועסק גם בארגון עניינים טכניים.

==ראשית-חייו==
לא הרבה ידוע על פיצילי ושאריו, פיצילי היה דלמטי ממוצא איטלקי, יליד פוז'גה (Pozega). למד הנדסה וב-1941 הצטרף לארגון האוסטאשה, הוא נמצא, כנראה, כמי שהפר את המשמעת האוסטאשית, ונשלח אל יאסנובאץ כאסיר.

==תפקידיו במחנה יאסנובאץ==

פיצילי הגיע למחנה לאחר שנאסר והיה "מודיע": אסיר שהוחזק בתנאים מוטבים בגלל קשרים עם האוסטאשה, בייחוד עם איביצה מאטקוביץ', וסיוע להם. אחר-כך שימש כמפקד כוח-העבודה של המחנה, שאותו חילק ל-16 קבוצות-עבודה, שבראשם עמדו אסירים חופשיים-למחצה, ראשי-הקבוצות. הוא פיקח בייחוד על עניינים טכניים הקשורים בעבודה. בגלל משרתו, שנא מקרב לב את האסירים החולים והזקנים, שלא יכלו לעבוד, והוא העדיף לשלחם לעבודה בכוח, מאשר להשאירם ב"בית-החולים" של המחנה. הוא בא בעצמו ופיקח באופן קפדני על העבודה. בידו נשא תמיד שוט ששימש אותו לרדות באסירים ללכת לעבוד או לעבוד מהר יותר. המגלב היה עשוי מכבל חשמלי: תיל מתכת עבה, מלופף בגומי עבה, ובקצהו היה חוד פלדה. במקרה אחד, הלקה בו ילד בן 12 למוות הוא פעם הלקה אסיר אחר ואז ריסק את גולגולתו במגפו המסומר. העד קוסינה פראניו ציין כדלקמן:

פיצילי לא נכח רק ביאסנובאץ לבדו, אלא גם הנהיג משלחת של אוסטאשים מן המחנה אל מחנה-הריכוז הקרואטי ליהודי-אוסייק, טניה (Tenje) ושם, על רקע ראשית השילוחים לאושוויץ, הצליח לשכנע אי-אלו בעלי-מלאכה לבוא למחנה יאסנובאץ עם משפחותיהם לעבודה בבתי-המלאכה. כמאתיים או שלוש-מאות איש הגיעו לטרנספורט ב-18 באוגוסט 1942. כולם נרצחו בבואם.

פיצילי הורד במרץ 1943 בדרגתו, יחד עם איביצה מאטקוביץ' ואאוגן קווטרניק, והאוסטאשה טיהומיר קורדיץ' נעשה למפקח על העבודה, בעוד שהוא היה אמון רק על היבטיה המעשיים, וכל עניינים טכניים. אך לאחר שתמה תקופת פיקודו של איביצה ברקליאצ'יץ' במאי 1943, הוא היה למפקד המחנה, עד אפריל 1944, כאשר הגיע דינקו שאקיץ'.

במשך ימיו במחנה, פיצילי, במסגרת הכשרתו כמהנדס, הגה מספר שיטות מזוויעות בייחוד לחיסול אסירים וניצולם באופן "מכני", כולם לפי הדוגמה הנאצית. פיצילי שכלל את כבשני-הלבנים במחנה לכדי משרפות, שבהם נשרפו גופות ואסירים חיים, רובם מעולפים וחלקם בהכרה. הוא גם הינדס, במשך שהותו כמפקד, קדרות שבהם הפכו לשד-עצם ושומן אנושי לסבון.
בסוף ימי המחנה, ארגן פיצילי את מבצע שריפת הגופות, שבמסגרתו הוצאו גופות אסירים ונשרפו במוקדי-אש. פיצילי עצמו נמלט לאיטליה ולא נמצא.

== הערות שוליים ==

קטגוריה:קרואטים משתפי פעולה עם הנאצים
קטגוריה:פושעי מלחמה אוסטאשים
קטגוריה:קרואטיה: היסטוריה
קטגוריה:שואת יהודי יוגוסלביה
פטר ברזיצה

פטאר ברזיצה (בקרואטית: Petar Brzica) היה פושע מלחמה קרואטי שפעל במלחמת העולם השנייה. הוא נודע לשמצה עקב מספרם הרב של הסרבים שרצח בסכין. ברזיצה היה חבר בארגון הנוער הלאומני הקרואטי של האוסטאשה, וסוהר במחנה ההשמדה יאסנובאץ.

==סטודנט וחבר באוסטאשה==
ברזיצה היה סטודנט למשפטים ורפואה במכללה הפרנציסקנית בשירוקי ברייג, והיה גם חבר במסדר הפרנציסקני ובתנועת "הצלבנים" (Krizari). משכשל בלימודיו, הצטרף לשורות הנוער האוסטאשי.

=="משסף הגרונות"==
פטאר ברזיצה ידוע לשמצה כ"מלך משספי הגרונות" עקב המספר הגדול של הסרבים שנרצחו על ידיו. הם הובאו למחנה ביאסנובאץ בליל 29 באוגוסט 1942. ברזיצה שיסף בין 1,200 ל-1,360 גרונות, וזאת על ידי שימוש בסכין "סרבוסייק", שהורכבה על כפפה. מילה פריגאנוביץ' הודה שהרג באותו אירוע 1,100 איש, ועינה קשות פלוני ושמו ווקאסין. הוא גם אמר שאנטה זרינושיץ' ופלוני סיפקה הרגו כ-600 אסירים לכל אחד.

זרינושיץ' הודה בפני העד ליובומיר שאריץ', ופריגאנוביץ' בפני נדה זץ'.
ברזיצה גם השתתף במסיבת השחרור של איביצה מאטקוביץ' ממשרתו כמנהל, ולפי יעקב דאנון, השתתף בהריגתו של אסיר אחד במו ידיו, יחד עם סטויצ'יץ' יוסו והירשברגר ניקולה.

==הבריחה==
ברזיצה נמלט מקרואטיה בסוף המלחמה, וכנראה הגיע לארצות הברית בסיוע הוותיקן. שמו היה ברשימת שמות של נאצים נמלטים שניתנה מהארגון להגירה יהודית לממשלת ארצות הברית, אך ברזיצה לא נמצא.

==הערות שוליים==

קטגוריה:קרואטים משתפי פעולה עם הנאצים
קטגוריה:פושעי מלחמה אוסטאשים
קטגוריה:פרנציסקנים
קטגוריה:המדינה העצמאית של קרואטיה: אישים
קטגוריה:סגל מחנה יאסנובאץ
קטגוריה:ילידי 1917
קטגוריה:נפטרים ב-2010
הובנה

עץ שחור או הָבְנֶה (קרי: הוֹבְנֶה; שם מדעי: Diospyros ebenum. נקרא גם "אבוני" (ebony) אף על פי שמושג זה מציין גם עצים שחורים אחרים), הידוע גם כהובנה הודי או כהובנה סרי לנקי (בהתאם למוצאו), הוא עץ מסוג Diospyros. העץ, המשמש כחומר גלם, הוא כבד ושחור. העץ הוא ירוק־עד וגודלו בינוני. בממוצע, גובהו כ־20–25 מטר, אורך עליו כ־6–15 ס"מ ורוחבם כ־3–5 ס"מ. פירותיו בקוטר 2 ס"מ, ודומים במקצת לאפרסמון. על אף גודלו הרב, צמיחתו איטית מאוד.

הובנה הוא אחד העצים החזקים ביותר שיש בהודו ובעולם בכלל, עצתו דחוסה וכבדה – משקלה הסגולי היבש, הוא 1.1–1.3 גרם לסמ"ק, כלומר, היא שוקעת במים, והשילוב של צפיפות גבוהה מאוד ומרקם עדין הפכו אותו לאחד העצים המבוקשים ביותר לתעשיית העץ היקר.

==גלריה==
<gallery>
Image:Macassar-Ebenholz.jpg|חתך רוחב של עץ הובנה.
Image:Sculpture ebene.jpg| פסל אשר פוסל בהובנה.
Image:Chess set 4o06.jpg|סט שחמט; הכלים השחורים עשויים הובנה.
Image:Ebony elefant.JPG|פיסול פילים, מעץ ההובנה.
File:Bellpianokeyboarddetail&maker'sname.JPG|קלידי פסנתר: השחורים עשויים הובנה והלבנים – שנהב
</gallery>

==קישורים חיצוניים==

* 
* [http://www.iucnredlist.org/search/details.php/32296/summ הובנה] באתר [http://www.iucnredlist.org/ הרשימה האדומה של IUCN]
* זיהויי ההובנים, מאת פרופ' מרדכי כסלו, http://132.70.42.12/AB_project/publications/attachments/146.pdf 

==הערות שוליים==

קטגוריה:אבניים
קטגוריה:עצים ביערות הגשם של תת-היבשת ההודית
שאנגחאי שארקס

שאנגחאי שארקס (בסינית: 上海大鲨鱼; בפין-יין: Shànghǎi dàshāyú) היא קבוצת כדורסל משאנגחאי שבסין, המשחקת בליגת ה-CBA. כתוצאה מערבות משותפת, נוסף לשמה תואר נוסף: במשך שנים רבות נקראה הקבוצה "שאנגחאי דונגפאנג שארקס", אך כיום היא ידועה בשם "שאנגחאי צ'יאנג שארקס".

שאנגחאי שארקס ידועה מחוץ לגבולות סין בעיקר בשל העובדה שבה שיחק הכדורסלן יאו מינג לפני מעברו לליגת ה-NBA.

בעונת , הקבוצה סיימה במקום השישי בליגה הדרומית, ועקב כך נעדרה ממשחקי הפלייאוף. בעונת היא הייתה קרובה לסיים במקום החמישי, והייתה רחוקה ניצחון אחד בלבד מהעפלה לפלייאוף.

בשנים מוקדמות יותר הייתה הקבוצה למצליחה, כאשר היא העפילה לגמר שלוש פעמים רצופות (בעונות , ו-) ופגשה את באיי רוקטס בכל אחת מהפעמים. בשתי הפעמים הראשונות היא סיימה כסגנית, אך בפעם השלישית ניצחה בגמר וזכתה באליפות ה-CBA, מה שהביא לסיום רצף של שש אליפויות רצופות של הבאיי רוקטס. שחקן המפתח של הקבוצה בשנים אלו היה יאו מינג.

לאחר מעברו של כוכב הקבוצה מינג לארצות הברית, התקשה המועדון להמשיך להתחרות ברמות הגבוהות. בנוסף, בסיום עונת 2008/09 נקלע המועדון לקשיים פיננסיים חמורים, שהובילו לענני שמועות על יכולת הקבוצה להמשיך ולהתחרות בליגה הסינית הבכירה. ב-16 ביולי 2009 דווח שכוכב הקבוצה לשעבר, יאו מינג, רכש את המועדון ובכך גאל אותו מבעיותיו הכספיות.

==שחקנים בולטים בעבר ובהווה==
* יאו מינג
*מייקל ביזלי

==קישורים חיצוניים==
* 

*
קטגוריה:קבוצות כדורסל סיניות
קטגוריה:כרישאים בתרבות
ברדלס מערב אפריקאי

ברדלס מערב אפריקאי (שם מדעי: Acinonyx jubatus hecki) הוא תת-מין של ברדלס הערבות ששייך לסוג ברדלס, שבמשפחת החתוליים. תת-מין זה נפוץ באלג'יריה, במצרים, בלוב, במרוקו, בניז'ר ובסהרה המערבית. המין נמצא בסכנת הכחדה חמורה ומספר הפרטים החיים מוערך ב-250 פרטים חיים.

עיקר ההידלדלות נובעת מהרעלה וציד לשם ספורט.

== מזון ==
עיקר טרפו של הברדלס המערב אפריקאי הוא צבי הנגב, ארנבות ועופות קרקע כגון חוגלות, קוראים ,שליווים וחוברה. לעיתים הוא אף צד חיות משק ומכרסמים קטנים.

==מקום מגורים וציד==
הברדלס מערב אפריקאי נע וצד בדרך כלל בודד אם כי לעיתים ניתן לראותו בקבוצות, בדרך כלל של אם וגורים או קיבוץ של כמה זכרים לטווח קצר. טריטוריות המחייה של הנקבות יהיו בדרך כלל באזורים עשירים בציד.

==קישורים חיצוניים==

== הערות שוליים ==

קטגוריה:טקסונים שתוארו בידי מקס הילצהיימר
קטגוריה:ברדלס
קטגוריה:ניז'ר: יונקים
קטגוריה:מרוקו: יונקים
קטגוריה:בעלי חיים שתוארו ב-1913
קוברה הודית

קוברה הודית (מכונה גם קוברת המשקפיים; שם מדעי: Naja naja) הוא מין של נחש ממשפחת הפתניים שבסדרת הקשקשאים. הקוברה ההודית נפוצה בעיקר בהודו והיא מוגנת תחת חוק שימור חיות הבר שנחקק בפרלמנט ההודי ב-1972. 

הקוברה ההודית בעלת ארס חזק מאוד והוא מסוגל להרוג בן אדם כבר לאחר 30 דקות אם לא ניתן טיפול רפואי.

כל שנה הקוברה ההודית מכישה למעלה מ-100,000 אנשים רק בהודו וגורמת למותם של 30 איש בהודו. קוברה הודית נמנת עם 4 נחשים האחראים על רוב ההכשות הקטלניות בעולם המכונים בעולם כ"ארבעת הגדולים".

אורכו הממוצע של הנחש הוא 1-1.5 מטר, אך עשוי לגדול עד לאורך מקסימלי של 2.2 מטר.

הקוברה תוארה על ידי החוקר קארולוס ליניאוס ב-1758.

==גלריה==
<gallery>
קובץ:Naja naja baby.jpg
קובץ:Cobra, Naja-naja.jpg
קובץ:Indian cobra.jpg
קובץ:Spectacled cobra.JPG
קובץ:Indiancobra.jpg
קובץ:Naja naja juvenile (Karnataka).jpg|קוברה צעירה
</gallery>

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:פתניים
קטגוריה:הודו: זוחלים
קטגוריה:סרי לנקה: זוחלים
קטגוריה:בעלי חיים שתוארו ב-1758
איל חלפון

איל חלפון (נולד ב־4 ביוני 1956) הוא במאי ותסריטאי ישראלי.

==ביוגרפיה==
חלפון גדל בשיכון סלע בנתניה. אביו יליד טריפולי ואמו ילידת סלובקיה. בנעוריו עסק בגלישת גלים ובכדורמים. התגייס לצה"ל והתנדב לשייטת 13. חלפון החל מסלול הכשרה כלוחם. במהלך דליקה שפרצה בספינה נפצע בראשו. את שירות המילואים עשה חלפון בצוות ביחידת מילואים מובחרת בעוצבת האש.

בעבר עבד כעיתונאי בעיתוני רשת שוקן (כל העיר ולאחר מכן בהעיר וחדשות). חלפון, בוגר החוג לקולנוע וטלוויזיה באוניברסיטת תל אביב. כבמאי וכתסריטאי עשה את הסרטים התעודיים "ג'ם סשן" ו"החברים של תיאו". כמו כן ביים וכתב, בין היתר, את הסרטים איזה מקום נפלא, האיטלקים באים (1996), קרקס פלשתינה (1998), תיאום כוונות על פי ספרו של הרב חיים סבתו ו"מלחמת 90 הדקות" (2017). כמו כן כתב את התסריט לגמר גביע, סרט על קבוצת חיילים ישראליים בימי מלחמת לבנון הראשונה, על רקע משחקי המונדיאל.

חלפון מלמד במחלקה לקולנוע במדרשה לאמנות של מכללת בית ברל.

==חיים פרטיים==
נשוי לסיגל, וטרינרית, ולהם שני בנים.

חלפון ידוע באהדתו לקבוצת הפועל תל אביב.

==פרסים==
זכה פעמיים בפרס אופיר לתסריט הטוב. ב-1998 על "קרקס פלשתינה", וב-2005 על "איזה מקום נפלא".

==ספריו==
* מסע חיפושים - עם חברים, באמצע החיים, לאורך שביל ישראל, הוצאת אחוזת בית, 2008.
* בת דודתי לילי - הוצאת אחוזת בית, 2017.
* היו פה לפנינו, ארץ ישראל. מיליון השנים הראשונות, יחד עם רן ברקאי, כנרת זמורה-ביתן דביר, 2021.

== קישורים חיצוניים ==

* 
* 
* 
* 
* 
* 
* [http://www.text.org.il/index.php?book=0808051 דף הספר "מסע חיפושים"] פרי עטו, באתר "טקסט"
* אלי ויסברט, [https://toravoda.org.il/כתבה/במה-המורדים-קרקס-פלשינה/ 'הקרקס של איל חלפון',] דעות, 3 (שבט תשנ"ט), עמ' 20–21
;מאמרים פרי עטו:
* 
* 
* 
* 
* 
* 
* 
* 
* 
* 
* 
* 
* 
* 
* 
* [http://www.jpress.nli.org.il/olive/apa/nli_heb/SharedView.Article.aspx?href=KOTERT%2F1983%2F04%2F14&id=Ar02001&sk=F0BE7642 כביש ביירות-עליי], כותרת ראשית, 14 באפריל 1983.

== הערות שוליים ==

קטגוריה:במאי קולנוע ישראלים
קטגוריה:עיתונאים ישראלים
קטגוריה:סגל העיר
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:זוכי פרס אופיר: תסריטאים
קטגוריה:סגל המדרשה לאמנות
קטגוריה:ישראלים שנולדו ב-1956
ילדים, מטבח, כנסייה

ילדים, מטבח, כנסייה (בגרמנית: Kinder, Küche, Kirche, או שלושת ה-K-ים) הוא ביטוי בגרמנית, אשר נועד לתאר את עולמה ותפקידיה של האישה. מניחים כי הביטוי היה בשימוש עוד בחברה של המאה ה-19, בתקופתו של וילהלם השני, קיסר גרמניה. לעיתים, נכתבו שלוש המילים המרכיבות את הביטוי בסדר שונה. כיום, נחשבים הביטוי והשקפת העולם שהוא מייצג למיושנים.

למרות מקורותיו המוקדמים במאה ה-19, הביטוי נתפס כמזוהה עם תקופת הרייך השלישי, אם כי הכנסייה לא הייתה מעניינם. בספטמבר 1934, נאם אדולף היטלר בכנס של ארגון הנשים הסוציאליסטי הלאומי, ובו טען כי "עולמה של האישה הגרמנייה הוא בעלה, משפחתה, ילדיה וביתה". 
התעמולה הנאצית עודדה מדיניות זו של היטלר, במגוון אמצעים. 
בתעמולה הודגשה חשיבות תחומי ה"ילדים" וה"מטבח". הוענק "צלב הכבוד של האישה הגרמנייה" למי שילדה ארבעה ילדים ויותר. לזוגות נשואים טריים ניתנה הלוואה נדיבה, שחלקים הולכים וגדלים ממנה הפכו למענק כספי, ככל שעלה מספר הילדים, ועוד. במקביל, התקיימה אפליית נשים נרחבת בשוק העבודה, נמנעה קבלתן למשרות שנתפסו "גבריות", כגון השירות הציבורי, רפואה ומשפטים, ועוד. לבסוף, בעקבות המחסור בכוח אדם גברי במפעלי הייצור, בשל גיוס ואבדות במלחמת העולם השנייה, ובעקבות הצורך הגובר בציוד צבאי, נדרשו נשים רבות לעבוד במפעלים אלו בתקופת הנאצים.

ב-1967, השתמשה בביטוי זה הפסיכולוגית הפמיניסטית נעמי ויישטיין, כאשר כתבה את הספר "ילדים, מטבח, כנסייה כחוק מדעי: פסיכולוגיה בונה את האישה". כיום, הושגו הישגים רבים בדרך לשוויון של הנשים בחברה. לעיתים, מוחלף כיום חלק מהביטוי, "כנסייה", ב-K אחר, "קריירה" (בגרמנית: Karriere), כביטוי לשינוי זה, שחל במציאות של האישה בימינו.

==ראו גם==
*אנטי-פמיניזם
*משפחה פטריארכלית
*תפקידי מגדר 
*פמיליזם

== לקריאה נוספת ==
* "Kinder, Küche, Kirche". Süddeutsche Zeitung. 6 January 2010. Retrieved 21 January 2018 
* Sylvia Paletschek, "Kinder, Küche, Kirche". In: Étienne François, Hagen Schulze (Hrsg.): Deutsche Erinnerungsorte. Bd. 2. Beck, München 2001, , S. 419–433 (Digitalisat)

==הערות שוליים==

קטגוריה:מילים וביטויים בגרמנית
קטגוריה:גרמניה: תרבות
קטגוריה:אפליה מינית
קטגוריה:נשים בגרמניה הנאצית
חיוויאי הנחשים

חיוויאי במנוחה לאחר יום צייד מוצלח. 
חִוְיַאי הנחשים (שם מדעי: Circaetus gallicus) הוא עוף דורס יום ממשפחת הנציים.

== מאפיינים ==

אורך גופו של החיוויאי נע בין 62 ל-70 ס"מ, מוטת כנפיו כ-190 ס"מ ומשקלו 1.1 עד 1.6 ק"ג. ראשו גדול ורחב ועיניו קבועות בחזית הפרצוף, כך שמראהו מזכיר דורס לילה. כנפיו הארוכות והרחבות משמשות אותו לדאייה על זרמי אוויר חמים. בזמן הדאייה סורק החיוויאי את נחלתו בחיפוש אחר טרף. ביכולתו לרפרף זמן ארוך באותו מקום אם יש לו צורך בכך.

מקור שמו של החיוויאי הוא במילה הארמית "חיויא", שמשמעותה נחש, שכן זהו טרפו העיקרי: בעונה אחת יכול חיוויאי לטרוף מאות נחשים. החיוויאי נוחת על הנחש בשתי רגליו, קוטל אותו במכת מקור ומתחיל לבלעו מהראש. ידועים מקרים שבהם הנחש המתגונן נשך בחוזקה חיוויאי או נכרך על צווארו וחנק אותו למוות או נכרך סביב רגליו ושבר אותן. נחשים גדולים במיוחד נוהג החיוויאי לשמוט מגובה רב ולאכלם רק אחרי מותם. בנוסף לנחשים אוכל החיוויאי זוחלים אחרים.

החיוויאי בונה את קנו במקומות שיש מהם תצפית נרחבת. הזכר נושא את חומרי הקינון והנקבה בונה מהם את הקן. חלקו החיצוני של הקן בנוי מחומרים גסים כמו ענפים וזרדים, חלקו הפנימי מרופד בעלים. בתטולה ביצה אחת, עליה דוגרת בעיקר הנקבה. שני ההורים דואגים למזון הגוזל.

החיוואי מצוי בדרום אירופה, צפון אפריקה ואסיה. הוא נודד מעל ישראל בסתיו ובאביב ומקנן בה בקיץ.

בגולן נמצא משקוף אבן מתקופת התלמוד, המעוטר בעופות דורסים, קרוב לוודאי חיוויאים, האוחזים בנחש. על המשקוף חרותה הכתובת "זה בית מדרשו שהלרבי [= של רבי] אליעזר הקפר".

==גלריה==
<gallery mode=packed heights=130 widths=130>
קובץ:Short Toed Snake Eagle Ashish.jpg|חיוויאי שצד קמטן
קובץ:Circaetus gallicus Jerusalem Biblical Zoo 104b.jpg
קובץ:Short-toed Eagle with rat.jpg
קובץ:Circaetus gallicus 02.jpg
Circaetus gallicus MHNT.ZOO.2010.11.87.5.jpg |ביצת חיוויאי הנחשים
</gallery>

==קישורים חיצוניים==

* [http://www.iucnredlist.org/details/22734216/0 חיוואי הנחשים באתר IUCN]
* [http://www.birds.org.il/he/species-page.aspx?speciesId=127 חיוואי הנחשים באתר הצפרות הישראלי]
* [http://www.tatzpit.com/Site/Pages/inPage.asp?catID=9&subID=12&subsubID=501 חיוואי הנחשים באתר תצפית לעולם הטבע]
* [http://reshet.tv/item/news/from-the-web/ratz-bareshet-zaaman/ עוצר נשימה: זעמן שחור נגד חיוויאי] באתר רשת
* [https://www.youtube.com/watch?v=MlA0U6JeLpo/ קרבות לחיים ולמוות בין חיוויאים לזעמנים בעת חריש בשפלת יהודה] מאת צלם הטבע עמיר בלבן

== הערות שוליים ==

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:חיוויאי
קטגוריה:ארץ ישראל: נציים